'జగన్ ఉండబోయే జైలు కూడా రాజధానేనా?'
Mekala Yellaiah
31/08/2021 10:37 PM
'ముఖ్యమంత్రి ఎక్కడ ఉంటే అదే రాజధాని. రాజ్యాంగంలో రాజధాని ప్రస్తావనే లేదు.' ఆంధ్రప్రదేశ్ రాష్ట్ర రాజధాని ఎక్కడ అనే సందిగ్ధతపై విలేకరులు అడిగిన ప్రశ్నలకు మంత్రి మేకపాటి గౌతమ్ రెడ్డి ఇచ్చిన సమాధానం అది. అయితే మంత్రి సమాధానంపై సోషల్ మీడియాలో పలువురు యూజర్లు రకరకాలుగా కామెంట్లు పెడుతున్నారు. ఒకవేళ ముఖ్యమంత్రి జగన్మోహన్ రెడ్డి జైలులో ఉంటే.. అది కూడా రాజధాని అవుతుందా? అంటూ చాలా మంది యూజర్లు ప్రశ్నించారు. మరొకరేమో సీఎం జగన్ ఇప్పుడు సిమ్లాలో ఉన్నాడని, అయితే ఆంధ్రప్రదేశ్ రాజధాని సిమ్లా అవుతుందా? అంటూ ప్రశ్నించారు. ఏపీ క్యాపిటల్ కోసం జీపీఎస్ ట్రాకర్ వాడాలేమో అంటూ మరొక యూజర్ వ్యంగ్యంగా కామెంట్ చేశాడు. ఎక్కడంటే అక్కడ కూర్చొని పనిచేయడానికి అది వర్క్ ఫ్రమ్ హోమ్ కాదని, నిబంధనల ప్రకారం కేంద్ర ప్రభుత్వం గెజిట్ జారీ చేయాలని మరొక యూజర్ అన్నాడు. అప్పటిదాకా విభజన చట్టం ప్రకారం హైదరాబాదే ఆంధ్రప్రదేశ్ రాజధానిగా ఉండాలని కామెంట్ చేశాడు.
చిత్తూరు జిల్లా కలెక్టరేట్ లో జరిగిన జిల్లా సమీక్ష సమావేశంలో పాల్గొన్న అనంతరం మంత్రి మేకపాటి విలేకరులతో మాట్లాడారు. ముఖ్యమంత్రి జగన్మోహన్ రెడ్డి చెప్పినట్టు మూడు రాజధానులకు కట్టుబడి ఉంటామన్నారు. ఆర్థిక, శాసన, న్యాయ రాజధానుల్లో మార్పు లేదని స్పష్టం చేశారు. ఆర్థిక రాజధానిగా విశాఖపట్నం, శాసన రాజధానిగా విజయవాడ, న్యాయ రాజధానిగా కర్నూలు ఉంటాయని చెప్పారు. శ్రీభాగ్ ఒప్పందం ప్రకారమే రాజధానులు ఉంటాయని తెలిపారు. రాజ్యాంగం ప్రకారమైతే రాజధాని అనే సబ్జెక్టే లేదన్నారు. ముఖ్యమంత్రి ఎక్కడ ఉంటే అదే రాజధాని అవుతుందని, అదే సెక్రటేరియట్ అవుతుందన్నారు. ముఖ్యమంత్రి ఎక్కడ పనిచేస్తారో అక్కడే అడ్మనిస్ట్రేటివ్, రాజధాని ఉంటుందని చెప్పారు. కేంద్ర ప్రభుత్వం మాత్రం ఆంధ్రప్రదేశ్ రాజధాని విశాఖపట్నం అని చెప్పి, తరువాత నమూనాగా మాత్రమే చెప్పాల్సి వచ్చిందని వివరణ ఇచ్చింది. దీంతో సోషల్ మీడియాలో మంత్రి మాటలకు వ్యంగ్యమైన కామెంట్లు వెల్లువెత్తుతున్నాయి.
'jagan undaboye jailu kuudaa rajadhanena?'
Mekala Yellaiah
31/08/2021 10:37 PM
'mukhyamantri ekkada unte adhe rajadhani. raajyaangamlo rajadhani prastavane ledu.' andhrapradesh rashtra rajadhani ekkada ane sandigdhatapai vilekarulu adigina prasnalaku mantri mekapati gautam reddi ichina samadhanam adhi. ayithe mantri samaadhaanampai soshal medialo paluvuru userlu rakarakaalugaa commentlu pedutunnaaru. okavela mukhyamantri jaganmohan reddi jailulo unte.. adhi kuudaa rajadhani avutundaa? antuu chala mandi userlu prasninchaaru. marokaremo cm jagan ippudu simlaalo unnaadani, ayithe andhrapradesh rajadhani simla avutundaa? antuu prasninchaaru. apy capital kosam gps tracker vadalemo antuu maroka user vyangyamgaa comment cheshaadu. ekkadante akkada kuurchoni panicheyadaaniki adhi work frum hom kaadani, nibandhanala prakaaram kendra prabhutvam gejit jaarii cheyalani maroka user annadu. appatidaka vibhajana chattam prakaaram hyderabade andhrapradesh rajadhaniga undaalani comment cheshaadu.
chitturu jilla collectoret loo jarigina jilla sameeksha samavesamlo palgonna anantaram mantri mekapati vilekarulatho matladaru. mukhyamantri jaganmohan reddi cheppinattu moodu raajadhaanulaku kattubadi untaamannaaru. aardhika, saasana, nyaaya rajadhanullo maarpu ledani spashtam chesaru. aardhika rajadhaniga visaakhapatnam, saasana rajadhaniga vijayavada, nyaaya rajadhaniga karnoolu untaayani cheppaaru. sribhag oppandam prakarame raajadhaanulu untaayani telipaaru. raajyaangam prakaaramaithe rajadhani ane sabjecte ledannaru. mukhyamantri ekkada unte adhe rajadhani avutundani, adhe secretariat avutundannaru. mukhyamantri ekkada panichestaro akkade admanistrative, rajadhani untundani cheppaaru. kendra prabhutvam maatram andhrapradesh rajadhani visaakhapatnam ani cheppi, taruvaata namuunaagaa matrame cheppalsi vachindani vivarana ichindi. deentho soshal medialo mantri maatalaku vyangyamaina commentlu velluvettutunnaay.